คุณค่ะขอปรึกษาหน่อยค่ะ พอดีฉีดยาคุมแบบ3เดือนเดือนแรกที่ไปฉีดประจำเดือนมาทั้งเดือนเลยค่ะแล้วก้หายไป4เดือนล่าสุดประจำเดือนมาแล้วก้หายไปแบบนี้ปกติมั้ยค่ะ
สวัสดีค่ะ สำหรับผลข้างเคียงของยาฉีดคุมกำเนิดชนิดฮอร์โมนเดี่ยว (แบบฉีดทุก 2 เดือน หรือทุก 3 เดือน) ที่พบบ่อยได้บ่อยคือ การมีเลือดออกกะปริดปะปรอย บางรายอาจมีประจำเดือนมามาก ส่วนใหญ่จะพบในการฉีดเข็ม 1-2 เข็มแรก หลังจากนั้นประจำเดือนจะค่อยๆ มาน้อยลง จนกระทั่งขาดหายไป ผลข้างเคียงอื่นๆ ที่อาจพบได้ เช่นเวียนหัว ปวดหัว คลื่นไส้ ปวดท้อง อ่อนเพลียน้ำหนักตัวเพิ่ม อารมณ์แปรปรวนเป็นต้นดังนั้นการมีเลือดออกทั้งเดือนในเดือนแรกที่ฉีดยาไป และต่อมาประจำเดือนหายไป 4 เดือน แล้ว มีเลือดออกอีก แล้วหายไปอีกครั้ง จึงถือเป็นผลข้างเคียงของยาฉีดคุมกำเนิดได้หลังจากนี้ ประจำเดือนควรจะมาน้อยลง หรือขาดหายไป แต่หากกลับมามีเลือดออกเกือบทุกวันอีก หรือมีเลือดออกปริมาณมาก ควรไปพบแพทย์เพื่อหาสาเหตุค่ะ